《九日》
明代·朱存理

松下行行二三子，书声白昼草堂开。
老夫把卷仍自读，旧雨到门今不来。
苔石无尘棋局在，莎汀有水钓船回。
秋风篱落偏萧索，独嗅寒花持酒杯。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。